Tio ne povas resti sen pli larĝaj sekvoj por la organizado de la « inform-socio ». En Komuna afero [8], Philippe Aigrain - kiu, post esti esploristo, poste oficisto ĉe la Eŭropa Komisiono, fariĝis unu el la animantoj de tiu movado - faras jenan konstaton : la ĝermo de libereco instalita en la principoj mem de Interreto donis pli da fruktoj ol antaŭvidite. « Translokante al la periferio la potencon super la reto, skribas li, la konceptintoj de Interreto metis en la ludon la socion kontraŭ la ŝtaton. Necesis la tuta obstineco de la multnaciaj entreprenoj de amaskomunikiloj kaj proprieta programaro en sia provo detrui Interreton kaj reenkonduki kontrolilojn en ĝin por konsciiĝi ke [ili] estis metintaj en la ludon ankaŭ la socion kontraŭ la informadikan kapitalismon. »